આમ જોવા જઈએ તો દર વર્ષની દિવાળીએ સાવજીભાઇ ધોળકિયા પોતાના કર્મચારીને દિવાળીના બોનસમાં ફ્લેટ, ગાડીઓ અને બીજી મોંઘી મોંઘી વસ્તુઓ આપવા માટે ફેમસ છે. નાના મોટા સૌ તેમના આ ઉદાર દીલને સલામ કરે છે. એમાં ખૂબ નરેંદ્ર મોદી પણ આવી ગયા. આવનાર સમયમાં દિવાળી આવતી હોવાથી સુરતની હરેકૃષ્ણ ડાયમંડ ફેક્ટરીના માલિક સાવજીભાઇ ધોળકિયાએ તેમની કંપનીમાં કામ કરતાં કર્મચારીને દિવાળીના બોનસ રૂપે આ વખતે કાર ગિફ્ટ કરી છે. અને એ પણ એક બે નહી..પૂરા 600 કર્મચારીઓને કાર ગિફ્ટ કરીને સૌને આશ્ચર્યમાં મૂકી દીધા છે. અને એ ઉપરાંત 900 જેટલા કર્મચારીને એફ.ડી સ્વરૂપે બોનસ આપ્યું છે. આ વાતના અભિનંદન ખુદ પી.એમ નરેન્દ્ર મોદીએ પાઠવ્યા છે. અને આ વર્ષની સૌથી મોટી દિવાળીની શુભેચ્છા પણ પાઠવી છે.